|  |  |  |
| --- | --- | --- |
| **Dagsorden** | | |
| Studienævn: | Studienævn for Religionsstudier |  |
| Dato: | 05-09-2018- 10-12 |  |
| Lokale: | Mellemøststudiers mødelokale |  |
|  |  |  |
| **Punkter til drøftelse** | |  |
| 1. Godkendelse af dagsorden | | Dato |
| 1. Godkendelse af referat (udgår) | |  |
| 1. Meddelelser 2. *Nyt fra studieleder* 3. *Nyt fra studienævnssekretær* 4. *Nyt fra studiesekretær* 5. *Nyt fra faglig vejleder* 6. *Nyt fra fagråd* 7. *Nyt fra RELIGIO* | |  |
| 1. Merit- og dispensationsansøgninger | |  |
| 1. Sager til behandling eksamen | |
| 1. Sager til behandling studieordninger | |
| 1. Sager til behandling kvalitetspolitikken 2. Varsling af karakterkrav (bilag) 3. Uddannelsesberetning 4. Optag 2.runde (bilag) 5. Dimittendundersøgelse (bilag) | |  |
| 1. Andre sager til behandling | |  |
| 1. Sager til behandling undervisning | |  |
| 1. Eventuelt   **Referat**  **Til stede:** Tim Jensen (TJ), Niels Reeh (NR), Katrine Frøkjær Baunvig (KFB), Thea Lindholm Kaspersen (TLK) og Pia Hansen (PH), Louise Funch Clausen (LFC).  **Afbud**: Stine Søndergaard Jakobsen (SSJ) og Nadja Bundgaard Pedersen (FV)  **Referent**: Tine Jambang (TNJ)  **Mødet blev gennemført med følgende dagsorden:**     1. **Godkendelse af dagsorden**   TJ ønskede en tilføjelse til pkt. 8: Studierejser og pkt. 9: Digital Humaniora. Derefter godkendtes dagsordenen.   1. **Godkendelse af referat**   Udgår. TJ og studienævn var dog enige om, at man foretrækker at godkende på studienævnsmøderne. TNJ undersøger mulighederne for dispensation til dette.   1. **Meddelelser** 2. **Nyt fra studieleder:**   **Institutrådsreferat:** TJ kunne meddele, at der har været kritik af, at referaterne kommer for længe efter møderne.  **Akademisk skriftlighed**: TJ erindrede om, at Andreas Birch Højlund er udpeget som den studerende, der skal deltage i kurset Akademisk skriftlighed forestået af Vibeke Christensen, og at Katrine Frøbjerg Baunvig bliver hans ”mentor” og skal inkludere ham i sin undervisning i F2019. TJ understregede her, at vi altid har arbejdet med dette område. Bl.a. har Caroline Schaffalitzky de Muckadell i Videnskabsteori I som foreskrevet i studieordning stor opmærksomhed på det, der er givet ekstra timer til feedback og der gives information om også plagiat i flere sammenhænge.  **Praktik**: TJ orienterede om det nye system, som er oprettet på baggrund af hans ønsker. Fynske gymnasier fordeler de studerende sig imellem. Proceduren er at de studerende først briefes på et møde. Derefter skal de indsende deres ønsker understøttet af en motiveret ansøgning til PH, som videregiver disse til en anden studiesekretær som videreformidler til gymnasierne. Nogle studerende har fejlagtigt sendt ansøgning vedr. gymnasier uden for Fyn samme steds hen. De studerende skal selv sørge for at tage kontakt til udenøs gymnasier, men kan ønske et fynsk gymnasium som 2.eller 3. prioritet, Vi gør meget for at hjælpe de studerende med at få en plads. Det tager tid at få et nyt system op at køre. TJ foreslog, at der bliver udarbejdet en liste over ikke-gymnasiale muligheder, som skal ligge hos faglig vejleder, studieleder og studiesekretariat, som så kan tjene til at hjælpe de studerende også i den retning.  **Medarbejdermøde**: TJ orienterede om det medarbejdermøde, der afholdtes mandag den 3. september under overskriften: Opkvalificering af studiemiljø og undervisning på vores uddannelser. Man besluttede, at Laura Feldt står for at samle semesterplaner, så underviserne ved, hvad hinanden underviser i, så unødvendige overlap undgås og de aktivt kan hjælpe studerende til at se den 'røde tråd' og uddannelsens sammenhæng. Niels Reeh (NR) indskød, at der gerne må være overlap i begrænset omfang mellem disciplinerne. TJ havde i samme ombæring opfordret underviserne til selv at lægge ”røde tråde” ud i deres discipliner og eksplicitere vigtige pointer fra studieordningen. Det blev også aftalt/besluttet, at underviserne skal hjælpe med at vise, hvordan det, de underviser i, kan bruges i karriereøjemed (employablitet). Der arbejdes videre med dette også via Aftagerpanelet. Det blev i den forbindelse nævnt, at KFB sidder i et *ad hoc* 'employabilitetsudvalg' nedsat af fakultet og Humanioras Uddannelsesudvalg (som bl.a. studieledere sidder i).  På medarbejdermødet blev det også aftalt, at den enkeltes ferieplan skal indmeldes også til studiesekretariat og studieleder, især mhp. eksamen og reeksamen, herunder bedømmelse og feedback til de studerende.  Det var også blevet besluttet, at Laura Feldt, PH og TJ danner et lille udvalg, der skal udarbejde en mere eksplicit politik for, hvornår og hvordan undervisere kan anmode om mindre ændringer til allerede vedtagne og udmeldte skemaer for undervisning.  På mødet blev der også talt om eksamensformer, og meningerne havde været delte mht. hvorvidt prøver var for mange, for store eller for små. TJ opfordrede studienævnets studentermedlemmer til at tale med andre studerende om det og kigge på det.  Alle medarbejdere er enige om, at man meget, meget nødigt ser samlæsning med andre fag på bachelorniveau, men at man kan acceptere det i mindre omfang og på visse betingelser på kandidatniveau.  En del af vores *Internationalization at home*-tiltager udgøres af udbud af emnet "American Religion(s)", som udbydes på engelsk til vore egne samt studerende på Amerikanske Studier. "Populærkultur…" på kandidatuddannelsen har været tænkt som muligt udbud på engelsk til udenlandske studerende, og "Religion i Danmark i dag" udbydes allerede nu som et tilbud til nordiske studerende, der jo kan forstå dansk. TJ ser gerne en fast ordning, så "American Religion(s)" udbydes fast hvert andet semester til vores egne studerende og hvert fjerde til vores egne samt studerende på Amerikanske Studier. En fast ordning forhandles med Amerikanske Studier.  Medarbejdere var enige om, at specialeprocessen fungerer fint, men drøftede hvorvidt den nuværende procedure for Bachelorprojekter fungerer optimalt. Studieleder tildeler som hovedregel den vejleder, den studerende har ønsket, men ved tvivl om hvorvidt vejleder er blevet spurgt forud eller/og om emnet og vejleder passer til hinanden, konsulteres underviser. Når vejleder er tildelt er det denne, der har ansvar for at projektbeskrivelse m.v. er i orden. PH foreslog, at der udarbejdes en beskrivelse af proceduren, som lægges ud på Blackboard. Studienævnet tilsluttede sig dette.  Efter denne orientering fra TJ blev *'Mit skema'* kort drøftet: Nogle undervisere oplever. at der bliver foretaget ændringer uden at de er blevet adviseret. PH kunne oplyse, at ændringer sker *inden* semesterstart. NR opfordrede til, at alle VIP’er gennemgår skemaet for *hele* semestret *før* semesterstart.  *Dannelseskanon*: Der var enighed om at ekstracurriculær fagfaglig læsning er vigtig, da det vil gavne de studerende at læse/høre/se andet end pensum stricto senso. Man ønsker derfor at udarbejde en såkaldt Dannelseskanon. KFB oplyste, at det sker på opfordring af de studerende og at det kan være romaner, podcasts, film eller andet, som man evt. refererer til, men at der er brug for at samle det et sted. KFB skal stå for udarbejdelsen af denne, som måske på et tidspunkt kan komme med i studiemanualen. Når denne kanon på et tidspunkt flyttes fra KFB til studiet, skal der være enighed om, hvad vi hver især opfatter som relevant. Der kunne laves små videoer med VIP’er, der siger noget om deres fag. Undervisere, der beskæftiger sig med Religionsfænomener kunne præsentere sig selv og deres områder. Der er mange måder at supplere pensum på. Det er dog blevet sværere at få noget lagt på hjemmesiden, da det skal godkendes og lægges ud af fakultetet. Men det er værd at have med i overvejelserne på længere sigt.  **Samlæsning:** TJ tog dette op eksplicit, fordi der fremover forventeligt vil blive endnu stærkere krav om mere samlæsning bl.a. på grund af dårlig økonomi og færre studerende. Vi skal derfor undersøge om andre uddannelser (end ovenfor nævnte) kan have interesse i vores faste fag, da vi ikke kan tilbyde ekstra. TJ opfordrede her og på medarbejdermødet i denne sammenhæng undervisere til at gøre sig overvejelser i forhold til studiets fremtidige profil og her indtænke samlæsningsmuligheder.  **Vejledningsområder på Bachelorprojekter**: TJ orienterede om, at listen med vejledningsområderne ligger på hjemmesiden, men at den skal opdatere og det aftaltes, at PH skal sende reminder til undervisere om, hvilke områder de kan vejlede i.  **Kursus for gymnasielærere**: TJ erindrede om kursus for gymnasielærere, der er planlagt til marts 2019. TJ vil kontakte Kirsten Marie Falkesgaard ift. programmet og endelige dato.  **Gæsteforelæsning**: TJ orienterede om, at gæsteforelæsning ved en kinesisk gæst afholdes onsdag den 31. oktober. PH skal finde lokale på det tidspunkt, hvor flest studerende vil kunne deltage.  **Studiepraktik**: TJ orienterede om, at han i lighed med forrige år er blevet bedt om at udarbejde et skema for studiepraktikken i uge 43. Det vil som vanligt blive en blanding af timer der allerede læses og særskilt arrangerede foredrag. Berørte VIP’er vil blive orienteret. KFB bad om, at det sikres, at gymnasieeleverne faktisk får det materiale, der sendes til dem. Uden forberedelse får de ikke meget ud af undervisningen/forelæsningen.  **Rekvisition F2019**: TJ oplyste om, at rekvisitionen er i gang, og at han har konsulteret VIP’er og institut mht. timebanker. 5-6 undervisere har mange timer i banken og kan derfor ikke undervise så meget, mens KFB og NR har færre timer og de vil derfor blive bedt om at træde til med undervisning. Laura Feldt har forskningssemester i Norge.  **Studiestartsprøve**: TJ orienterede om, alle prøver er gennemrettet og at 44 ud af de 48 på listen bestod. Fire udeblev. Olav Hammer har forslag til reeksamensopgaven.  **Studiemanualen**: Når Lotte Bloch på fakultetet har gennemgået og godkendt den opdaterede studiemanual 2018, vil den blive lagt på hjemmesiden.   1. **Nyt fra studienævnssekretær**   Intet   1. **Nyt fra studiesekretær**   PH nævnte, at oversigt over underviseres vejledningsområder ligger på nettet, men at den skal opdateres. Desuden nævnte hun den nye formular som undervisere skal udfylde vedr. valgfag og de obligatoriske fag, hvis indhold skifter.   1. **Nyt fra faglig vejleder**   Intet   1. **Nyt fra Fagråd**   Der afholdes møde den 12. september, hvor der bl.a. vil være et pkt. med nyt fra Studienævnet. Religion på tværs blev også nævnt og de studerende blev opfordret til at kontakte studieledere i Aarhus og København, hvis de behøvede hjælp.   1. **Nyt fra RELIGIO**   KFB meddelte, at efterårets program er udsendt, og hun opfordrede til at undervisere/vejledere prøver at være til stede.   1. **Merit- og dispensationsansøgninger**   Se lukket referat   1. **Sager til behandling eksamen**   Intet   1. **Sager til behandling studieordninger** 2. **Sager til behandling kvalitetspolitikken** 3. **Varsling af karakterkrav**   TJ orienterede om, at han sammen med andre studieledere havde været til møde med fakultetet i forbindelse med rektors krav om karakterkrav på alle uddannelser. Der blev bl.a. talt om at indføre et generelt krav om et gennemsnit på 6 på alle uddannelser på Humaniora. Hvis man ikke har et gennemsnit på 6 skal UniTEST bestås med en vis procent. Der blev også talt om mulighed for karakterkrav i de enkelte fag (herunder fx i religion) samt mulighed for alternativt at bestå en fagspecifik prøve (som kunne være en analyse af ekstemporal tekst i en religion) samt UniTEST.  Der er ikke behov for yderligere indmelding til fakultetet. Afgørelsen for Humaniora træffes af dekanen, som herefter videreformidler afgørelse til rektor, som træffer den endelige afgørelse.  KFB bemærkede, at hun syntes, at man skal tale for sprogkrav i dansk og engelsk. Det tilsluttede NR sig, da han anser det for vigtigere med karakterkrav i redskabsfag fremfor i religionsfag. Der var i den forbindelse enighed i studienævnet om, at det er vigtigt at få formidlet til gymnasierne, at de skal se på de generelle kompetencer.   1. **Uddannelsesberetningen 2016-2018**   TJ orienterede om sit arbejde med uddannelsesberetningen og om nogle af de forhold han skal forholde sig til. *Statistik*: BA-studerende har nu en gennemførelsestid på +10 mdr., hvor den tidligere var på + 4 mdr. Forsinkelsen skyldes uden tvivl den nye studieordning vedr. propædeutik. *Job*: Det er ikke muligt at forklare, hvorfor færre er kommet i job i denne periode. Vi har siden 2016 øget fokus på karriere bl.a. via Aftagerpanelet og ændringer i studieordningen. *Frafald*: Vi kender ikke de specifikke grunde til frafaldet. *SWOT*: TJ orienterede om, at VIP’erne er blevet bedt om input til dette punkt. Han vil sørge for videreformidling. Mødet med fakultetet om uddannelsesberetningen afholdes den 2. oktober.   1. **Optag 2. runde**   TJ orienterede om, at der var optaget en del i 2. runde. Det er ansøgere, der ikke har haft uddannelsen som 1. prioritet. I alt 48 studerende er nu optaget.   1. **Dimittendundersøgelsen**   TJ orienterede om, at det er vigtigt at VIP’erne til stadighed i undervisningen medreflekterer til hvad og hvordan det enkelte fag kan bruges i jobsammenhænge. Studerende bekymrer sig tidligt i uddannelsen om karriereperspektiver. Man uddanner sig til generalist inden for religion med komparative kompetencer.  NR bemærkede her, at gymnasielærere ansættes pr. 1.8. og at hvis optælling af dimittender i job sker på et tidligere tidspunkt, giver det et forkert tal. TLK foreslog her, at man i lighed med fx Dansk laver en oversigt over, hvilke jobs dimittender har fået, og TJ nævnte, at fakultet tidligere har lovet at hjælpe med at få oversigt over mulige alumner. PH tilføjede at man bl.a. kunne lave en liste på baggrund af kandidatoptaget. Det besluttedes, at LFC og NR laver en sådan oversigt, som skal forelægges studienævnet på næste møde.   1. **Andre sager til behandling**   **a) Studierejse til Brasilien**  TJ orienterede om, at Olav Hammer har meddelt, at han er  villig til at medarrangere og deltage i rejsen sammen med  Mikael Aktor. Rejsen skal finde sted på et tidspunkt, hvor  de studerende har haft tid til at spare op til turen. Det vurde-    res, at rejsen vil koste mellem 12.-15.000 kr. for en 10-dages tur. Der skal være et fagligt indhold som har forbindelse til undervisningen. Det bedste semester vil være 4. semester på Bacheloruddannelsen (årgang 2018, dvs. forår 2020) pga. placeringen af "Særligt studeret emne". Det betyder, at bachelorstuderende på 2. semester ikke kan deltage. Kandidatstuderende med centralfag på 2. semester kan så bruge særligt uddybet område A. PH bemærkede her, at det er få ECTS (5 ECTS på BA) at få ud af sådan en lang tur. LFC indskød er, at de studerende generelt gerne vil af sted, men at man kunne spørge årgangen, om de er interesserede i en sådan rejse. NR foreslog en løsning, hvor man det semester udbyder et valgfag, Religion i Brasilien med en vægtning på 10 ECTS i stedet for Religion i Danmark i dag. TJ vil undersøge, hvordan og hvorledes man evt. i et enkelt år kan udbyde studieordningens Valgfag på totalt 10 ECTS, men lige nu læst med 5+5 på hhv. 3. og 4. sem. som eet samlet fag med fx candomblé/afro-brasiliansk religion som emne.   1. **Sager til behandling (undervisning)**   KFB orienterede om Digital Humaniora, hvor hun i con amore-  samarbejde med Kristoffer Laigaard Nielbo, Medievidenskab,  Datakuben, Datalogi og Kolding Tek arbejder på at kunne  udbyde et valgfag til alle humaniorastudeende: Humanities  Programming med en vægtning på 10 ECTS. De håber at kunne  få udarbejdet en fagbeskrivelse, som kan godkendes, så valg-  faget kan udbydes F2019. De forventer at have fagbeskrivelsen  klar ultimo september. Et delmål vil være at klæde humaniora-  studerende på, så de føler sig komfortable ved at kende og  bruge forskelligt software og at de selv skal lære at kode m.m.  TJ tilføjede, at studienævnet efterfølgende vil skulle tage stil-  ling til, hvordan vi vil forholde os til et sådant tilbud på 10 ECTS.   1. **Eventuelt**   TJ nævnte vigtigheden af at introducere studienævnet for de  nye studerende. Studienævnet er det eneste tilbageværende  organ, hvor der er demokrati og hvor de kan få indflydelse. De  skal også opfordres til at deltage i Fagråd.  **Næste møde i studienævnet afholdes den 3. oktober 2018 kl. 10-12 i Mellemøststudiers mødelokale**  Tim Jensen / Tine Jambang  Studienævnsformand Studienævnssekretær | |  |